Fără îndoială că Facebook este mai mult decât un site ori rețea de socializare. Este un fenomen. O uzină uriașă. Incă de anul trecut, Facebook a înregistat performanța a 1 miliard de useri conectați.

Luna iunie, 2015, a avut o medie de 844 milioane de accesări zilnice de pe aparate mobile (smartphone-uri și tablete).

La 30 iunie 2015, Facebook avea 1,49 miliarde de conturi active. 83,1% din utilizatorii activi sunt din afara SUA și Canadei.

Facebook este o adevărată uzină, cu 10.955 de angajați înregistrați oficial la 30 iunie 2015.

Facebook are birouri şi sedii de lucru în Amsterdam, Auckland, Berlin, Bruxelles, Buenos Aires, Dubai, Dublin, Gurgaon, Hamburg, Hong Kong, Hyderabad, Jakarta, Karlsruhe, Kuala Lumpur, Londra, Madrid, Melbourne, Mexico City, Milano, Montreal, Mumbai, New Delhi, Paris, Sao Paulo, Seoul, Singapore, Stockholm, Sydney, Tel Aviv, Tokyo, Toronto, Vancouver, Varşovia.

Bănuiesc că nu aveți prea des ocazia de a arunca o privire în birourile, locurile de relaxare, cafenelele și centrele de servere ale Facebook. Vă invit să vizitați, virtual, desigur, sediile Facebook și să vedeți cum arată locurile unde sunt “cazate” computerele pe care sunt stocate postările şi pozele voastre de pe Facebook. Serverele trebuie răcite ca să nu se încingă, drept pentru care există instalaţii dedicate de răcire.

P. S. Informaţiile, fotografiile şi clipurile video mi-au fost puse la dispoziţie de Facebook, prin serviciul public de relaţii cu mass-media.